《与长山道士修一》
清代·刘大绅

羽客关东归，自言得秘术。五年居深山，专直如一日。

山中有猛虎，爪牙利斧锧。洞底有修蛇，目光照石室。

土人经见惯，时亦或股栗。羽客十余人，洗心藏于密。

昼夜门不关，虎羊而蛇蛭。自是身意忘，宁关物我昵。

即今城市间，虎蛇未可必。愿如深山中，庶几保无失。

作者简介：（1747—1828）清云南晋宁人，字寄庵。乾隆三十七年进士，授山东新城知县。极力赈恤，因擅自缓征遣戍，县人集资请赎，得放归。